b"\n_START_ARTICLE_\nRobert Whittaker\n_START_SECTION_\nBiografia\n_START_PARAGRAPH_\nVa n\xc3\xa9ixer a Wichita (Kansas) i va estudiar a la Universitat de Washburn (Topeka, Kansas) i, despr\xc3\xa9s del seu servei militar, a la Universitat d'Illinois. _NEWLINE_Whittaker va ser un dels principals impulsors i desenvolupadors de l'an\xc3\xa0lisi de gradients per abordar les q\xc3\xbcestions d'ecologia vegetal i va aportar moltes evid\xc3\xa8ncies emp\xc3\xadriques en contra d'algunes idees propugnades per Frederic Clements en relaci\xc3\xb3 a les comunitats vegetals. _NEWLINE_Tamb\xc3\xa9 va proposar una classificaci\xc3\xb3 dels organismes en cinc regnes (moneres, protists, fongs, plantes i animals) en comptes dels dos considerats fins llavors (plantes i animals) i fou un dels creadors de la teoria del continuum com a model d'estudi de la vegetaci\xc3\xb3._NEWLINE_Va ser elegit per l'Acad\xc3\xa8mia Nacional de Ci\xc3\xa8ncies el 1974, va col\xc2\xb7laborar amb molts altres ec\xc3\xb2legs i va ser particularment actiu en col\xc2\xb7laboracions internacionals."